സെക്യൂരിറ്റിയെ തലയ്ക്കടിച്ച് വീഴ്ത്തി ജുവലറിയില് കവര്ച്ച , നഷ്ടപ്പെട്ടത് 15 കിലോ വെള്ളിയും 4.48 ലക്ഷം രൂപയും കാസര്കോട്: മഞ്ചേശ്വരം ഹൊസങ്കടി ദേശീയപാതയോരത്തെ രാജധാനി ജുവലറിയില് സെക്യൂരിറ്റി ജീവനക്കാരനെ തലയ്ക്കടിച്ചു വീഴ്ത്തി കെട്ടിയിട്ട ശേഷം 4.48 ലക്ഷം രൂപയും 15 കിലോ വെള്ളിയാഭരണങ്ങളും കൊള്ളയടിച്ചു. മഞ്ചേശ്വരം സ്വദേശി അഷ്റഫിന്റെ ഉടമസ്ഥതയിലുള്ളതാണ് ജുവലറി. മോഷ്ടാക്കളുടെ ശ്രദ്ധ മാറിയപ്പോള് കെട്ടഴിച്ച് രക്ഷപ്പെട്ട സെക്യൂരിറ്റി ജീവനക്കാരന് ഒച്ചവച്ച് ആളെക്കൂട്ടാന് നോക്കിയതോടെ സംഘം രക്ഷപ്പെടുകയായിരുന്നു. അതിനകം ലോക്കറിന്റെ പൂട്ട് പൊളിക്കാന് കഴിയാതിരുന്നതുകൊണ്ടാണ് സ്വര്ണാഭരണങ്ങള് കൈക്കലാക്കാത്തത്. സെക്യൂരിറ്റി ജീവനക്കാരന് കുമ്ബള കളത്തൂര് സ്വദേശി അബ്ദുള്ളയെ മംഗളൂരുവിലെ ആശുപത്രിയില് പ്രവേശിപ്പിച്ചു. ഇന്നലെ പുലര്ച്ചെ മൂന്നു മണിയോടെയാണ് സംഭവം. ഇന്നോവ കാറിലും ബൈക്കിലുമായാണ് ഏഴംഗ സംഘം എത്തിയത്. കവര്ച്ച നടത്തിയത് കര്ണാടകയിലെ സൂറത്ത് കല്ലില് നിന്നെത്തിയ സംഘമാണെന്നാണ് കാസര്കോട് ഡിവൈ.എസ്.പി പി. ബാലകൃഷ്ണന് നായരുടെ മേല്നോട്ടത്തില് മഞ്ചേശ്വരം ഇന്സ്പെക്ടര് എ. സന്തോഷ് കുമാറും സംഘവും നടത്തിയ അന്വേഷണത്തില് തിരിച്ചറിഞ്ഞത്. പ്രതികള് സഞ്ചരിച്ച കര്ണാടക രജിസ്ട്രേഷനിലുള്ള ഇന്നോവ കാറും തിരിച്ചറിഞ്ഞിട്ടുണ്ട്. ജുവലറിയുടെ പിന്ഭാഗത്തുനിന്ന് ഗ്യാസ് കട്ടറും ഹെല്മെറ്റും കണ്ടെത്തി. ഈ ഭാഗത്ത് സി.സി ടി.വി കാമറ ഇല്ല. പിറകിലെ മതില് ചാടിയതിന്റെ തെളിവായി മോഷ്ടാക്കളുടെ പാദം പതിഞ്ഞിട്ടുണ്ട്. സെക്യൂരിറ്റി ജീവനക്കാരനെ കെട്ടിയിട്ട സ്ഥലത്തുനിന്ന് കൈയുറ കണ്ടെത്തി. ഇതില് മണം പിടിച്ച പൊലീസ് നായ ടൈസണ് കെട്ടിടത്തിന് പിറകിലൂടെ ഓടി. പിന്നീട് മുന്ഭാഗത്ത് എത്തി റോഡിലിറങ്ങി നിന്നു. അവരെന്നെ കൊന്നേനെ കാസര്കോട് :കെട്ടഴിക്കാന് പറ്റിയതിനാല് ജീവന് തിരിച്ചുകിട്ടി, ഇല്ലെങ്കില് അവരെന്നെ കൊന്നേനെ... രാജധാനി ജുവലറിയില് കവര്ച്ചാസംഘത്തിന്റെ ആക്രമണത്തില് പരിക്കേറ്റ് മംഗളൂരു യൂണിറ്റി ആശുപത്രിയില് കഴിയുന്ന ബബ്രാണ കിദൂര് സ്വദേശി ടി. അബ്ദുള്ള കേരള കൗമുദിയോട് പറഞ്ഞു. പിന്നിലൂടെ വന്ന് കണ്ണിലും മുഖത്തും തുണി കെട്ടുകയായിരുന്നു. ചെറുക്കാന് ശ്രമിച്ചപ്പോള് അടിച്ചു നിലത്തിട്ടു. കൈയും കാലും ചേര്ത്തു കെട്ടി. കസേരയില് ഇരുത്തി കൂട്ടിക്കെട്ടി. തള്ളിമാറ്റാന് ശ്രമിച്ചപ്പോള് ഇരുമ്ബ് വടി കൊണ്ട് കുത്തി. ജുവലറിയുടെ പിറകില് കൊണ്ടുപോയി രണ്ടുപേര് കാവല് നിന്നു. ഒച്ച വയ്ക്കാതിരിക്കാന് ഒരാള് വായും മുഖവും പൊത്തിപ്പിടിച്ചു. അവര് ഇടയ്ക്ക് അപ്പുറത്തേക്ക് പോയപ്പോള് കെട്ടഴിച്ചു പുറത്തേക്ക് ചാടി. ഒച്ചവച്ചുകൊണ്ട് തൊട്ടടുത്തുള്ള ബാങ്കിലെ കാവല്ക്കാരനടുത്തേക്ക് ഓടി. ഇതോടെ സംഘം രക്ഷപ്പെടുകയായിരുന്നുവെന്ന് മനോധൈര്യം വിടാതിരുന്ന 54 കാരനായ അബ്ദുള്ള പറഞ്ഞു. കെട്ടഴിക്കാന് കഴിഞ്ഞതിനു പടച്ചോനോട് നന്ദി പറയുകയാണ് അബ്ദുള്ള. ഇല്ലെങ്കില് അവര് കൊല്ലുമായിരുന്നു. നാല് വര്ഷമായി സെക്യൂരിറ്റി ജോലി ചെയ്യുകയാണ് അബ്ദുള്ള.